Diari Oficial de la Generalitat Valenciana


Sumari del DOGV 3931, del 02-02-2001 (2001/824)

RESOLUCIÓ de 25 de gener de 2001, del director general de Personal de la Conselleria de Cultura i Educació, per la qual es fa pública la llista d'aspirants seleccionats en el cos de professors d'Ensenyament Secundari, torn d'accés a cos de grup superior, especialitat de psicologia i pedagogia, en execució de la sentència número 437/1999, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3931

Data del DOGV
:   02-02-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/824


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 25 de gener de 2001, del director general de Personal de la Conselleria de Cultura i Educació, per la qual es fa pública la llista d'aspirants seleccionats en el cos de professors d'Ensenyament Secundari, torn d'accés a cos de grup superior, especialitat de psicologia i pedagogia, en execució de la sentència número 437/1999, del Tribunal Superior de Justícia de la Comunitat Valenciana. [2001/X824]
  
Per Resolució de 22 de desembre de 1994, del director general de Personal de la Conselleria de Cultura, Educació i Ciència, es publica la relació d'aspirants que superaren les proves per a la provisió de places vacants de professors d'Ensenyament Secundari, especialitat de Psicologia i Pedagogia, convocades per Ordre de 24 de juny de 1994.
  
De conformitat amb el que preveu la base 7, apartat 7.1.2 de l'Ordre de 24 de juny de 1994, diversos aspirants van plantejar recursos ordinaris contra la puntuació obtinguda per la valoració de mèrits. L'estimació d'alguns d'estos recursos va suposar atorgar major puntuació que la que tenien atribuïda. I també, pel que respecta als aspirants que havien resultat seleccionats per Resolució de 22 de desembre de 1994, pel torn d'accés a cos de grup superior, en l'especialitat de Psicologia i Pedagogia, en virtut de l'estimació de recursos ordinaris, per resolució de 5 de maig de 1995 (DOGV de 22.05.1995) del director general de Personal, s'inclogué en esta llista:
  
Carvajal García de las Heras, M. Carmen 1175633 15,1600
  
I es modificà la puntuació de:
  
Falcó Montón, Francesc 39995151 16,4500
  
Per Resolució de 3 d'abril de 2000, del conseller de Cultura, Educació i Ciència, s'ordena el compliment en el propis termes de la Sentència del Tribunal Superior de Justícia de la Comunitat Valenciana número 437/1999, dictada en el recurs contenciós administratiu número 67/1995 i 242/1995 acumulats.
  
L'esmentada sentència disposa:
  
«S'estima parcialment el recurs contenciós administratiu interposat contra la Resolució del director general de Personal de la Conselleria de Cultura, Educació i Ciència, de 22 de desembre de 1994, que feu pública la relació d'aspirants que superaren les proves per a la provisió de places vacants de professors de Secundària, especialitat de Psicologia i Pedagogia, convocades per Ordre de 24 de juny de 1994, acte administratiu que s'anul·la per ser contrari a dret en allò que fa referència a les puntuacions per mèrits, i demanar a l'administració demandada que procedisca a reelaborar la llista dels qui hi van obtenir plaça, conformement s'ha establit en els fonaments cinqué i sisé d'esta sentència».
  
«Fonament cinqué. Finalment, pel que fa referència a les valoracions de mèrits dels participants, relata la demanda que 10 d'ells obtingueren més punts dels que corresponien, per la qual cosa s'ha de reelaborar les llistes una vegada rectificades les puntuacions.
  
Examinat l'expedient en allò que afecta a estos aspirants, s'aprecia les irregularitats següents:
  
Manuel Àvila Cañadas hi aportà el full de serveis amb data 21 de juliol de 1994 fora del termini que acabava el dia 19. Això indica que la data no és correcta o si és correcta va ser introduïda en el seu expedient fora de termini; així mateix hi al·lega cursos de més de 100 hores sense justificar la durada més que en el d'Educació Especial, que és de 70 hores.
  
Mariano Muñoz Chamón hi aportà el full de serveis amb data 29 de juliol de 1994, fora del termini que acabava el dia 19. Això indica que la data no és correcta o si és correcta va ser introduïda en el seu expedient fora de termini; pel que fa al títol, s'hi afirma que va ser dipositat fora de termini, el dia 26 de juliol, però examinat l'expedient, no s'ha pogut comprovar este extrem.
  
Carmen Emilia María Luisa Martínez Díaz hi aportà un full de serveis tancat en data de 31 d'agost de 1994, per la qual cosa els anys de serveis solament podran computar-se fins el dia 19 de juliol anterior, data d'acabament del termini per a participar-hi.
  
Josefa Gijón Villar hi va aportar dos cursos de 100 hores cadascun d'ells i se li valoraren com a cursos de més de 100 hores.
  
Francesc Falcó Monton hi va aportar tres cursos com a de més de 100 hores i solament un d'estos les sobrepassava, l'altre és de 100 hores i el tercer no té indicació de durada.
  
Josep Manuel Ruiz Guinot hi va obtenir 2 punts per cursos de més de 100 hores; els cursos de mestre de valencià i català no tenen indicació de durada i els del CEP són de menys de 100 hores cadascun.
  
José Juan Isidro Tirado hi va obtenir 0,5 punts per cursos de més de 30 hores i no s'aprecia cap curs d'eixa durada; sí que n'hi ha, en canvi, de més de 100 hores.
  
Salvador Vivas Besó hi aportà uns diplomes sense expressió del nombre d'hores de durada del curs corresponent, però se li va valorar com a cursos de més de 100 hores.
  
Asunción Barraganes Ortells hi al·legà tenir 7 cursos de més de 100 hores cadascun, però dos d'estos són de 100 hores, no de més de 100 hores, l'altre no és un curs, sinó l'acumulació d'hores dedicades a reunions sobre didàctica lingüística i en un quart no s'expressa el nombre d'hores.
  
Carmen Cervera Della hi va obtenir 1,5 punts per 3 cursos de més de 100 hores, però un d'estos cursos és de 100 hores, no de més de 100 hores.
  
Fonament sisé. Totes eixes irregularitats impliquen una errada en les puntuacions de 8 aspirants que hi van obtenir plaça i de 2 que van quedar fora en el Tribunal Qualificador de València, per la qual cosa és evident que el resultat final, si s'haguera puntuat estrictament conformement a les bases, haguera pogut ser diferent. Per tot això, és procedent l'estimació del recurs, encara que siga parcial, i, deixant sense efecte la definitiva adjudicació de places en el Tribunal Qualificador de València, realitzar una nova valoració de mèrits, tot corregint les errades expressades i procedir a l'elaboració d'una nova llista definitiva».
  
Una vegada valorats novament els mèrits d'estos aspirants, per part de les comissions valoradores respectives, les puntuacions que se'ls ha atorgat són les que figuren a continuació que sumades amb la puntuació que tenien atribuïda per valoració de la prova de coneixements suposa la puntuació total següent:
  
Vist el que s'ha exposat més amunt, és procedent la reelaboració de la llista d'aspirants seleccionats per este torn d'accés a cos de grup superior atés que hi ha aspirants que resulten amb una puntuació superior i no hi figuraven com a seleccionats.
  
Per tot això, resolc:
  
Primer
  
Fer pública la llista d'aspirants seleccionats del cos de professors d'Ensenyament Secundari, especialitat de Psicologia i Pedagogia, pel torn d'accés a cos de grup superior, en les proves selectives convocades per Ordre de 24 de juny de 1994, de la Conselleria de Cultura, Educació i Ciència, en execució de la Sentència número 437/1999, del Tribunal Superior de Justícia de la Comunitat Valenciana, que figura com a annex d'esta resolució.
  
Segon
  
Els aspirants seleccionats que no figuraven en la Resolució de 22 de desembre de 1994, hauran de presentar la documentació que s'estableix en la base 9 de l'Ordre de 24 de juny de 1994 en el termini de 20 dies naturals comptat des de l'endemà de la publicació d'esta resolució.
  
Tercer
  
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptat a partir de l'endemà de la seua publicació.